Marek Blaževič

Marekas Blaževičius (Marek Blaževič, g. 2001 m. rugsėjo 1 d.) – Lietuvos krepšininkas, rungtyniaujantis vidurio puolėjo pozicijoje.

Karjera 
Profesionalo karjerą pradėjo 2017 m. Vilniaus „Perlo“ klube. 2018 m. vasarą perėjo į Vilniaus „Rytą“, pasirašydamas ilgalaikę sutartį. 2019–2020 m. LKL sezone Blaževičius aikštėje vidutiniškai praleisdavo po 12.5 minutės, per kurias rinko po 7 taškus ir atkovodavo po 3,3 atšokusio kamuolio. 2020 m. vasarą perėjo į Kauno „Žalgirį“ už 120 000 eurų išpirką ir sudarė 3 metų kontraktą. 2020–2021 m. sezone debiutavo Eurolygoje. 2021–2022 m. Eurolygos sezone per 11,9 minutės vidutiniškai rinko po 5,7 taško ir 2,6 atkovoto kamuolio. „Žalgiryje“ rungtyniavo nedaug, nors kai „Žalgirio“ priekinę liniją kamavo sveikatos problemos, į starto penketą įšokęs Blaževičius per 10 Eurolygos mačų atkarpą rinko vid. 7,8 taško bei 3,1 atkovoto kamuolio. Eurolygos trenerių balsavime dėl „Kylančios žvaigždės“ apdovanojimo Blaževičius buvo išrinktas į pirmąjį trejetą. 2022 m. perėjo į Ispanijos Kompostelos Santjago „Monbus Obradoiro“ klubą.

Lietuvos jaunimo ir vyrų rinktinės 
Su Lietuvos jaunimo rinktinėmis atstovavo šalį U-16 ir U-18 amžiaus grupių čempionatuose. 2020 m. vasarą debiutavo Lietuvos nacionalinėje rinktinėje, kur atrankos varžybose į 2022 m. Europos čempionatą per 3 rungtynes vidutiniškai pelnė po 6 taškus.

Laimėjimai 
 2021 m. LKL čempionas
 2019, 2021, 2022 m. Karaliaus Mindaugo taurės laimėtojas

Šaltiniai 

Lietuvos krepšininkai